২০১১ সালে চূর্ণী, কৌশিক গাঙ্গুলির আর একটি পরিচালিত ছবি "রং মিলান্তিতে" অভিনয় করেন। এই ছবিটিতে তিনি কমলিনী নামক একজন সফল টেলিভিশন অভিনেত্রীর ভূমিকায় অভিনয় করেন.। এই বছরেই চূর্ণী, ঋভু দাসগুপ্তর পরিচালনাসংক্রান্ত আত্মপ্রকাশ, "মাইকেল" নামক ছবিটিতে অভিনয় করেন ।এই ছবিটিতে তিনি নাসিরুদ্দিন শাহর স্ত্রী রিয়ার ভূমিকায় অভিনয় করেন। ছবিটির প্রয়োজক ছিলেন অনুরাগ কাশ্যপ। 

২০১২ সালে চূর্ণী দুটি বাংলা চলচিত্রে অভিনয় করেন- "ল্যাপটপ", কৌশিক গাঙ্গুলির আর একটি পরিচালিত ছবি এবং প্রেম মোদি পরিচালিত " অর্জুন-কালিম্পঙে সীতাহরণ "। ল্যাপটপ ছবিটিতে একটি ল্যাপটপের সঙ্গে জুড়ে থাকা কিছু বিভিন্ন ধরনের মানুষের কাহিনী বলা হয়েছে। অন্যদিকে " অর্জুন-কালিম্পঙে সীতাহরণ " ছবিটি লেখক সমরেশ মজুমদারের একটি গোয়েন্দা গল্পের চরিত্র অর্জুনের ওপর নির্মিত।

২০১৩ সালে কৌশিক গাঙ্গুলি পরিচালিত "শব্দ" বহুলভাবে সমালোচকদের দ্বারা প্রশংসিত হয়।ছবিটি তারক নামে একটি চরিত্রকে ঘিরে যিনি বাংলা চলচিত্র শিল্পে 'ফলি' (একটি ছবি শুটিং সমাপ্তির পরে, যিনি রেকর্ড করা শব্দ প্রভাব ছাড়াও আলাদা শব্দ সৃষ্টি করে যোগ করেন) শিল্পী হিসাবে কাজ করেন। চূর্ণী, ছবিটিতে এক মনোবিদের ভূমিকায় অভিনয় করেন। 

চূর্ণী কৌশিক গাঙ্গুলির "কেয়ার অফ স্যারের" জন্য চুক্তিবদ্ধ হন, কিন্তু পরে সময়াভাবে তার বদলে সুদীপ্তা চক্রবর্তী ঐ চরিত্রে অভিনয় করেন। 

তিনি প্রদীপ্ত ভট্টাচার্যের পরিচালিত " বাকিটা ব্যক্তিগত " ছবিতে অভিনয় করেন ।ছবির কাহিনীতে প্রমিত, একটি অপেশাদার তথ্যচিত্র নির্মাতা, যিনি বারবার মেয়েদের কাছ থেকে প্রত্যাখ্যাত হয়ে প্রেমের ওপর একটি তথ্যচিত্র বানাবার সিদ্ধান্ত নেন।।একজন মানুষের সঙ্গী খোঁজার গল্প নিয়েই ছবি ‘বাকীটা ব্যক্তিগত’। প্রেমের জন্যে অপেক্ষার ইচ্ছে, হৃদয় দিয়ে দেখার আনন্দ, অবিরত পথ চলা-মনের এমন অনুভূতি ও জীবনের এমন কিছু মুহুর্তই ধরা দিয়েছে রূপালি পর্দায় । 

অভিনেত্রী চূর্ণী গাঙ্গুলি প্রথমবার চালক হিসাবে "নির্বাসিত" নামক দ্বিভাষিক(বাংলা এবং ইংরাজী)ছবিতে আত্মপ্রকাশ করেন। ছবিটির শুটিং যথাক্রমে কলকাতা ও সুইডেনে হয়। 
বাস্তববুদ্ধি দিয়ে বহু ছবি নির্মাতাদের চেষ্টার পর প্রথমবার তসলিমা নাসরিনের জীবনভিত্তিক ছবি অক্টোবর ২০১৪ তে মুম্বাই আন্তর্জাতিক চলচিত্র উৎসবে মুক্তি পায়। 
২০১৫ সালে এই চলচ্চিত্রটি শ্রেষ্ঠ বাংলা চলচ্চিত্র বিভাগে ৬২তম জাতীয় চলচ্চিত্র পুরস্কার অর্জন করেছে। 


বাংলা চলচ্চিত্র শিল্পে কর্মজীবন
২০১১—বর্তমান
ব্যক্তিগত জীবন
মুম্বাই কর্মজীবন